મુંબઈ, 5 ઑગસ્ટ : આખરે બાબા સિદ્દીકી દ્વારા શરુ કરાયેલ ચર્ચા પરાકાષ્ઠાએ ન પહોંચી શકી. બૉલીવુડના કિંગ ખાન અને દબંગના પુનર્મિલનની શરુ કરાયેલી કવાયત અધવચ્ચે અટવાઈ પડી. શાહરુખના દુબઈ ખાતે આવેલ 200 કરોડ રુપિયાના ભવ્ય બંગલે ઇફ્તારી પાર્ટી તો યોજાઈ, પણ આમંત્રણ છતાં સલમાન ખાન પહોંચ્યાં નહીં. અરે સલમાન તો શું? આ પાર્ટીમાં કૅમેરામૅન કે ફોટોગ્રાફર સુદ્ધાને આવવાની પરવાનગી નહોતી અપાઈ. સલમાન વગર આ બંગલે યોજાયેલ ઇફ્તાર પાર્ટી જાણે અધૂરી જ રહી ગઈ.